ประกาศศูนย์บัญชาการแก้ไขปัญหาการทำการประมงผิดกฎหมายประกาศศูนย์บัญชาการแก้ไขปัญหาการทำการประมงผิดกฎหมายฉบับที่๑๕/๒๕๕๘เรื่องกำหนดเงื่อนไขในการห้ามมิให้บุคคลใดใช้หรือมีไว้ในครอบครองเพื่อใช้ซึ่งเครื่องมือทำการประมงบางชนิดทำการประมงในที่จับสัตว์น้ำในเวลาที่กำหนด (เพิ่มเติม) ตามที่ประกาศศูนย์บัญชาการแก้ไขปัญหาการทำการประมงผิดกฎหมาย ฉบับที่๑๔/๒๕๕๘ ลงวันที่ ๒๖ สิงหาคม ๒๕๕๘ เรื่องกำหนดเงื่อนไขในการห้ามมิให้บุคคลใดใช้หรือมีไว้ในครอบครองเพื่อใช้ซึ่งเครื่องมือทำการประมงบางชนิดทำการประมงในที่จับสัตว์น้ำในเวลาที่กำหนดได้กำหนดเงื่อนไขในการห้ามมิให้บุคคลใดใช้หรือมีไว้ในครอบครองเพื่อใช้ซึ่งเครื่องมือบางชนิดในห้วงเวลาที่กำหนดเพื่อให้การทำประมงสอดคล้องกับผลผลิตของทรัพยากรสัตว์น้ำตามธรรมชาติและทรัพยากรสัตว์น้ำสามารถดำรงอยู่ได้อย่างยั่งยืน นั้นได้รับรายงานว่าการกำหนดเงื่อนไขในการห้ามดังกล่าวนั้นมีห้วงเวลาในการห้ามที่ยังไม่สอดคล้องกับการทำการประมงจึงเห็นควรปรับห้วงเวลาในการห้ามมิให้บุคคลใดใช้หรือมีไว้ในครอบครองเพื่อใช้ซึ่งเครื่องมือทำการประมงบางชนิดทำการประมงในที่จับสัตว์น้ำใหม่อาศัยอำนาจตามความในข้อ ๒ (๖) ของคำสั่งหัวหน้าคณะรักษาความสงบแห่งชาติที่ ๒๔/๒๕๕๘ลงวันที่ ๕ สิงหาคม ๒๕๕๘ เรื่อง การแก้ไขปัญหาการทำการประมงผิดกฎหมาย ขาดการรายงานและไร้การควบคุม เพิ่มเติมผู้บัญชาการศูนย์บัญชาการแก้ไขปัญหาการทำการประมงผิดกฎหมายจึงออกประกาศเพื่อกำหนดเงื่อนไขในการห้ามมิให้บุคคลใดใช้หรือมีไว้ในครอบครองเพื่อใช้ซึ่งเครื่องมือทำการประมงอวนลากและอวนล้อมจับ ดังนี้ข้อ ๑ ให้ยกเลิกประกาศศูนย์บัญชาการแก้ไขปัญหาการทำการประมงผิดกฎหมายฉบับที่ ๑๔/๒๕๕๘ ลงวันที่ ๒๖ สิงหาคม ๒๕๕๘ เรื่องกำหนดเงื่อนไขในการห้ามมิให้บุคคลใดใช้หรือมีไว้ในครอบครองเพื่อใช้ซึ่งเครื่องมือทำการประมงบางชนิดทำการประมงในที่จับสัตว์น้ำในเวลาที่กำหนดข้อ ๒ ห้ามมิให้บุคคลใดใช้หรือมีไว้ในครอบครองเพื่อใช้ซึ่งเครื่องมือทำการประมงอวนลากทุกชนิดและทุกขนาดในทะเลฝั่งอ่าวไทยและในทะเลฝั่งอันดามันทำการประมงในที่จับสัตว์น้ำในห้วงเวลาระหว่างวันที่ ๑ ถึงวันที่ ๓ และวันที่ ๑๖ ถึงวันที่ ๑๗ ของเดือนกันยายนตุลาคม และพฤศจิกายน ๒๕๕๘ข้อ ๓ ห้ามมิให้บุคคลใดใช้หรือมีไว้ในครอบครองเพื่อใช้ซึ่งเครื่องมือทำการประมงอวนล้อมจับยกเว้นอวนล้อมจับปลากะตักทำการประมงในที่จับสัตว์น้ำ ในเดือนกันยายน ตุลาคมและพฤศจิกายน ๒๕๕๘ ดังนี้(๑) ในทะเลฝั่งอ่าวไทย ในห้วงเวลาระหว่างวันที่ ๒๓ กันยายน ถึงวันที่๑ ตุลาคม วันที่ ๒๓ ตุลาคม ถึงวันที่ ๓๑ ตุลาคม และวันที่ ๒๑ พฤศจิกายน ถึงวันที่๒๙ พฤศจิกายน(๒) ในทะเลฝั่งอันดามัน ในห้วงเวลาระหว่างวันที่ ๒๕ กันยายนถึงวันที่ ๒๙ กันยายน วันที่ ๒๕ ตุลาคม ถึงวันที่ ๒๙ ตุลาคม และวันที่ ๒๓พฤศจิกายน ถึงวันที่ ๒๗ พฤศจิกายนข้อ ๔ การนับระยะเวลาตามข้อ ๒ และข้อ ๓ นั้นให้เริ่มนับตั้งแต่เวลา ๐๖.๐๐ น. ของวันที่มีการกำหนดห้ามเป็นต้นไป จนถึงเวลา๐๖.๐๐ น. ของวันถัดจากวันที่ครบกำหนดห้ามข้อ ๕ ในห้วงเวลาที่มีการกำหนดห้ามตามข้อ๒ และข้อ ๓ นั้น ให้เรือประมงดังกล่าวดำเนินการดังนี้(๑) จอดเรืออยู่ ณ ท่าเทียบเรือ แพปลาหรือในพื้นที่จอดเรือที่กรมเจ้าท่ากำหนดในกรณีเป็นการจอดเรือทอดสมอตามพื้นที่ชายฝั่งหรือเกาะแก่งต่าง ๆจะต้องรายงานตำบลที่เรือด้วยระบบติดตามเรือประมง ทุก ๑ ชั่วโมง(๒) สามารถเดินเรือเพื่อย้ายสถานที่จอดเรือหรือเพื่อวัตถุประสงค์อื่นที่มิใช่ทำการประมงในห้วงเวลาที่ห้ามได้แต่ต้องเก็บเครื่องมือทำการประมงห้ามมีเครื่องมือทำการประมงอยู่ในน้ำและจะต้องรายงานตำบลที่เรือด้วยระบบติดตามเรือประมงทุก ๑ ชั่วโมง(๓) สามารถขอแจ้งออกเรือต่อศูนย์ควบคุมการแจ้งเรือเข้า - ออกเพื่อเข้าพื้นที่ทำการประมงล่วงหน้าก่อนวันครบกำหนดห้ามได้แต่ต้องเก็บเครื่องมือทำการประมง ห้ามมีเครื่องมือทำการประมงอยู่ในน้ำ(๔) สำหรับเรือประมงขนาดต่ำกว่า ๓๐ ตันกรอสส์หรือเรือประมงที่ยังไม่ครบกำหนดในการติดตั้งระบบติดตามเรือประมง ให้ถือปฏิบัติตาม(๑) (๒) และ (๓) โดยอนุโลม โดยต้องแจ้งตำบลที่เรือต่อศูนย์ควบคุมการแจ้งเรือเข้า -ออก ผ่านทางระบบสื่อสารอื่นข้อ ๖[๑] ให้ประกาศฉบับนี้มีผลใช้บังคับนับแต่วันประกาศในราชกิจจานุเบกษาเป็นต้นไปประกาศณ วันที่ ๗ กันยายน พ.ศ. ๒๕๕๘พลเรือเอกไกรสร จันทร์สุวานิชย์ผู้บัญชาการศูนย์บัญชาการแก้ไขปัญหาการทำการประมงผิดกฎหมายปริยานุช/ผู้จัดทำ๑๗ กันยายน๒๕๕๘ปุณิกา/ผู้ตรวจ๘ ตุลาคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๐๙ ง/หน้า ๔/๗ กันยายน ๒๕๕๘